CELEX: 32020R2179
Language: el
Date: 2020-12-16 00:00:00
Title: Εκτελεστικός κανονισμός (ΕΕ) 2020/2179 της Επιτροπής της 16ης Δεκεμβρίου 2020 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

22.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 433/33
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2179 ΤΗΣ ΕΠΙΤΡΟΠΗΣ
         της 16ης Δεκεμβρίου 2020
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης, με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Δεκεμβρίου 2020.
            
               
                  Για την Επιτροπή,
               
               
                  εξ ονόματος της Προέδρου,
               
               Gerassimos THOMAS
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολόγηση
                     
                  
                        (1)
                     
                     
                        (2)
                     
                     
                        (3)
                     
                  
                        Ορθογώνιο τσαντάκι αποτελούμενο από καλουπωμένο ελαστομερές σιλικόνης. Έχει μήκος περίπου 16,5 cm, ύψος 10 cm και πλάτος 2,5 cm. Διαθέτει προσαρτημένη χειρολαβή από το ίδιο υλικό και σύστημα κλεισίματος (φερμουάρ).
                        Το είδος κατασκευάζεται σε ένα μόνο στάδιο, με ενσωματωμένα μέρη (χειρολαβή και φερμουάρ) και δεν έχει εσωτερικά προσαρτήματα.
                        Το είδος έχει σχεδιαστεί για να μεταφέρει και να προστατεύει διάφορα μικρά αντικείμενα.
                        Βλέπε εικόνες (*1)
                        
                     
                     
                        3926 90 97 
                     
                     
                        Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ) και από το κείμενο των κωδικών ΣΟ 3926 , 3926 90  και 3926 90 97 .
                        Η κατάταξη στην κλάση 4202  αποκλείεται επειδή η κλάση αυτή καλύπτει μόνο τα είδη που αναφέρονται ρητά σε αυτήν και παρόμοια είδη [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 4202  πρώτη παράγραφος].
                        Λαμβανομένων υπόψη των αντικειμενικών χαρακτηριστικών του (ιδίως του κενού εσωτερικού του και του μικρού μεγέθους του), το είδος δεν θεωρείται βαλίτσα, βαλιτσάκι για είδη καλλωπισμού, βαλιτσάκι για έγγραφα, χαρτοφύλακας γενικά και παρόμοια του πρώτου μέρους της κλάσης 4202 . Το είδος δεν θεωρείται παρόμοιο με αυτά του πρώτου μέρους της κλάσης 4202 , δεδομένου ότι δεν είναι ειδικά διαμορφωμένο ή εσωτερικά εξοπλισμένο για να περιέχει συγκεκριμένα εργαλεία με ή χωρίς τα εξαρτήματά τους [βλέπε επίσης ΕΣΕΣ για την κλάση 4202  τρίτη παράγραφος και ένατη παράγραφος στοιχείο στ)]. Συνεπώς, το είδος δεν καλύπτεται από το κείμενο του πρώτου μέρους της κλάσης 4202 .
                        Τα είδη που καλύπτονται από το δεύτερο μέρος της κλάσης 4202  πρέπει να αποτελούνται μόνο από τις ύλες που αναφέρονται σ’ αυτό ή πρέπει να καλύπτονται εξολοκλήρου ή κυρίως από τις ύλες αυτές ή από χαρτί (βλέπε επίσης τις ΕΣΕΣ για την κλάση 4202  τέταρτη παράγραφος).
                        Λαμβάνοντας υπόψη ότι το είδος αποτελείται από καλουπωμένο ελαστομερές σιλικόνης, δεν μπορεί να θεωρηθεί ως σακίδιο χεριού με εξωτερική επιφάνεια από φύλλα πλαστικών υλών. Ως εκ τούτου, το είδος δεν καλύπτεται από το κείμενο του δεύτερου μέρους της κλάσης 4202 .
                        Το είδος δεν φέρεται συνήθως στην τσέπη ή σε σακίδιο χεριού, όπως θήκες για ματογυάλια, ανδρικά πορτοφόλια, πορτοφόλια για χαρτονομίσματα και κέρματα, θήκες για κλειδιά, τσιγαροθήκες, θήκες για πούρα, θήκες για πίπες και καπνοσακούλες (βλέπε επίσης τις επεξηγηματικές σημειώσεις του εναρμονισμένου συστήματος για τις διακρίσεις 4202.31, 4202.32 και 4202.39). Ως εκ τούτου, το είδος δεν μπορεί να καταταγεί στις διακρίσεις 4202.31, 4202.32 και 4202.39.
                        Ως εκ τούτου, το είδος πρέπει να καταταγεί στον κωδικό ΣΟ 3926 90 97 , ως άλλο τεχνούργημα από πλαστικές ύλες.
                     
                  
               
            
               
            
               
            
               (*1)  Οι εικόνες έχουν αποκλειστικά ενημερωτικό σκοπό.